Document ID: /roh_data/filtered/Billingualer_Corpus_interleaved-de-rm.jsonl.gz/651

This is a text translated from German to Rumantsch Grischun.
Regierung befürwortet Weiterentwicklung des Spitalplatzes Chur

Die Regierung unterstützt das Umsetzungskonzept für die Realisierung des Spitalplatzes Chur. Es stellt eine zweckmässige Grundlage für eine bedarfsgerechte und qualitativ hochstehende medizinische Versorgung der Bevölkerung des gesamten Einzugsgebiets zu möglichst günstigen Kosten dar.

Gegenüber der gemeinsamen Spitalkommission der einfachen Gesellschaft "Spitäler Chur" nimmt die Regierung Stellung zum Umsetzungskonzept für die Realisierung des Spitalplatzes Chur. Sie tut dies im Namen des Kantons, der Träger des Frauenspitals Fontana ist. Das Umsetzungskonzept entspricht der auf politischer Ebene seit längerer Zeit geforderten Optimierung der Leistungen von Kantonsspital, Kreuzspital und Frauenspital Fontana.

Auf administrativer und juristischer Ebene zeigt das Konzept auf, wie die äusserst komplexe Organisation des Spitalplatzes Chur effizienter gestaltet werden kann. Im medizinischen Bereich wird dargelegt, wie die chirurgischen und medizinischen Disziplinen unter den drei Häusern aufzuteilen sind, um Doppelspurigkeiten möglichst ausmerzen zu können. Dazu werden eigentliche Kompetenzzentren geschaffen, die sich positiv auf die medizinische Qualität und Fortentwicklung auswirken sollten. Im betriebswirtschaftlichen Teil werden die voraussichtlichen Kostendämpfungs-Effekte erläutert.

Einige der wichtigsten Elemente des Umsetzungskonzepts, die von der Regierung ausdrücklich befürwortet werden, sind die Folgenden:

- Die drei Spitalträger (alles Stiftungen) gründen eine gemeinsame Betriebsgesellschaft in Form einer AG. Die Betriebsgesellschaft wird frühestens Anfang 2003 tätig, die Umsetzung des Spitalplatzes Chur erfolgt innert drei bis fünf Jahren.

- Die drei Stiftungsträger schliessen mit der neuen Betriebsgesellschaft je einen identischen Managementvertrag ab. Diese Lösung besteht bereits zwischen dem Kantons- und dem Frauenspital Fontana und hat sich bewährt. Um die Management-Verträge auszuarbeiten wird eine neue Arbeitsgruppe gebildet.

- Das Eigentum an den Liegenschaften und Einrichtungen bleibt weiterhin bei den bisherigen Stiftungen.

- Die Betriebsgesellschaft führt die Finanz- und Betriebs-Buchhaltung mit je einem separaten Rechnungskreis für jedes Spital.

- In der neuen KVG-Spitalliste, die nach Leistungsaufträgen in Kategorien zu gliedern ist, trägt der Kanton der vorgesehenen Disziplinenkoordination unter den drei Spitälern Rechnung. Jeder Spitalträger erhält einen eigenen Leistungsauftrag des Kantons.

- Um das vorgesehene Disziplinenkonzept auszuarbeiten, werden die jeweils beteiligten Medizinal- und Fachpersonen beigezogen.

Kreuzspital soll klar Stellung nehmen

Die von Exponenten des Kreuzspitals in Spiel gebrachte Variante eines Verkaufs des Spitals oder einer Übergabe der Betriebsführung des Kreuzspitals an die Hirslanden-Gruppe steht nach Auffassung der Regierung weder im Einklang mit den Zielen und Vorgaben des Grossen Rats und des Gemeindeverbands Churer Rheintal noch mit den Zielen und Grundsätzen der Gesundheitspolitik der Regierung. Die Regierung erwartet von der Stiftung Kreuzspital Chur, dass sie bis am 20. April zum Umsetzungskonzept Spitalplatz Chur Stellung nimmt und verbindlich entscheidet. Das Kreuzspital könne im Rahmen des Vernehmlassungsverfahrens Varianten zur Diskussion stellen. Die Regierung weist in diesem Zusammenhang jedoch darauf hin, dass bei einer Führung des Kreuzspitals durch die Hirslanden-Gruppe die Voraussetzungen für das Gewähren von Betriebsbeiträgen durch den Kanton voraussichtlich nicht mehr erfüllt sein dürften.

Vernehmlassungen an den Bund

Die Regierung begrüsst die geplanten Änderungen der Stoff- und der Luftreinhalte-Verordnung. Die Neuerungen sind notwendige Anpassungen an das Montreal- und an das Kyoto-Protokoll, zu deren Umsetzung sich die Schweiz verpflichtet hat. Sie zielen darauf ab, die Ozonschicht zu schützen und den Treibhaus-Effekt zu begrenzen. Der illegale Handel mit Stoffen, die die Ozonschicht abbauen, soll durch von Ein- und Ausfuhrlizenzen unterbunden werden. Das Lösungsmittel Bromchlormethan und das Schädlingsbekämpfungs-Mittel Methylbromid sollen verboten werden. Einrichtungen im Bereich der Kälte- und Klimatechnik sollen nicht mehr mit FCKW und ab 2015 auch nicht mehr mit HFCKW versorgt werden dürfen.

Auch die Änderung der Verordnung über die Lenkungsabgabe auf flüchtigen Verbindungen wird unterstützt. Anfang 2003 wird der Abgabesatz planmässig von heute zwei Franken auf drei Franken pro Kilogramm VOC (volatile organic compounds = flüchtige organische Verbindungen) erhöht. Auf den gleichen Zeitpunkt hin soll der Kreis der Firmen erweitert werden, die VOC vorläufig abgabefrei beziehen können. Dazu wird die Schwelle von heute 200 Tonnen auf neu 50 Tonnen reduziert. Die Regierung stimmt diesem Vorschlag im Sinn eines tragfähigen Kompromisses zu. Der Schwellenwert von 50 Tonnen sollte jedoch nicht unterschritten werden.

7.8 Millionen für Strassenprojekte

Für verschiedene Strassenbau-Projekte im Kanton werden Kredite im Gesamtbetrag von 7.8 Millionen Franken freigegeben (Umbau Anschluss Landquart Ost an der A13a, Unterhalt Averserstrasse, Sanierung Domleschgerstrasse in Sils i.D. innerorts, Belagsarbeiten Julierstrasse in Malix innerorts, Unterhalt Oberländerstrasse zwischen Valendas und Castrisch, Ausbau Safienstrasse zwischen Türlihus und Arezen, Stützmauer Mulins zwischen Vinadi und Samnaun und Baumeisterarbeiten Umfahrung Klosters).

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 20.03.2002

La regenza beneventa l'ulteriur svilup dal plaz d'ospitals a Cuira

La regenza sustegna il concept per realisar il plaz d'ospitals a Cuira. El è ina basa cunvegnenta per in provediment medicinal confurm al basegn e d'auta qualitad per la populaziun da l'entira regiun cumpigliada e quai a custs pli favuraivels pussaivels.

Envers la cumissiun communabla d'ospitals "Ospitals da Cuira" ch'è ina societad simpla piglia la regenza posiziun davart il concept per realisar il plaz d'ospitals a Cuira. Ella fa quai en il num dal chantun ch'è purtader da l'ospital da dunnas Fontana. Il concept da realisaziun correspunda a l'optimaziun da las prestaziuns da l'ospital chantunal, l'ospital da la Crusch e da l'ospital da dunnas Fontana ch'è vegnida pretendida gia dapi ditg sin plaun politic.

Sin plaun administrativ e giuridic mussa il concept co ch'ins po dar ina furma pli effizienta a l'organisaziun fitg cumplexa dal plaz d'ospitals a Cuira. Sin il sectur medicinal vegni preschentà co ch'igl è da reparter las disciplinas chirurgicas e medicinalas tranter ils trais ospitals per pudair eliminar tuttas duplicitads. Per quest intent vegnan creads centers da cumpetenza per propi che duain avair in effect positiv sin la qualitad medicinala e sin l'ulteriur svilup. En la part economica vegnan explitgads ils effects ch'han probablamain per consequenza ina reducziun dals custs.

Intgins dals elements ils pli impurtants dal concept da realisaziun che vegnan beneventads expressivamain da la regenza èn ils suandants:

- Ils trais purtaders d'ospitals (tuts fundaziuns) fundeschan ina societad da manaschi communabla en furma d'ina SA. La societad da manaschi entschaiva sia lavur il pli baud l'entschatta 2003, la realisaziun dal plaz d'ospitals a Cuira succeda aifer trais fin tschintg onns.

- Ils trais purtaders ch'èn fundaziuns stipuleschan cun la nova societad da manaschi mintgamai in contract da management identic. Questa schliaziun exista gia tranter l'ospital chantunal e l'ospital Fontana ed è sa cumprovada. Per elavurar ils contracts da management vegn furmada ina nova gruppa da lavur.

- La proprietad da las immobiglias e da las installaziuns resta er vinavant tar las fundaziuns.

- La societad da manaschi maina la contabilitad da finanzas e da manaschi cun mintgamai in circul da contabilitad separà per mintga ospital.

- En la nova glista d'ospitals tenor LAM ch'è da classifitgar en categorias tenor las incaricas da prestaziun tegna il chantun quint da la coordinaziun previsa da las disciplinas tranter ils trais ospitals. Mintga purtader d'in ospital obtegna ina atgna incarica da prestaziun dal chantun.

- Per elavurar il concept previs da las disciplinas vegnan consultadas las persunas medicinalas e spezialisadas ch'èn participadas mintgamai.

L'ospital da la Crusch duai prender ina posiziun clera

La varianta ch'è vegnida messa en discussiun dals exponents da l'ospital da la Crusch da vender l'ospital u da surdar la gestiun da l'ospital da la Crusch a la gruppa Hirslanden na s'accorda tenor l'avis da la regenza ni cun las finamiras e prescripziuns dal cussegl grond e da la corporaziun da vischnancas da la Val dal Rain grischuna, ni cun las finamiras ed ils princips da la politica da sanadad da la regenza. Da la fundaziun ospital da la Crusch Cuira spetga la regenza ch'ella prendia posiziun fin ils 20 d'avrigl davart il concept per realisar il plaz d'ospitals a Cuira e ch'ella sa decidia a moda impegnativa. En il rom da la procedura da consultaziun pudess l'ospital da la Crusch metter en discussiun tschertas variantas. La regenza rinviescha qua dentant al fatg che las premissas per ch'il chantun possia conceder contribuziuns da manaschi na vegnissan betg pli ademplidas, sche l'ospital da la Crusch vegniss manà da la gruppa Hirslanden.

Consultaziuns a la confederaziun

La regenza beneventa las midadas planisadas da l'ordinaziun per mantegnair l'aria pura. Las novaziuns èn adattaziuns necessarias als protocols da Montreal e da Kyoto che la Svizra è s'obligada da realisar. Ils protocols han l'intenziun da proteger la stresa d'ozon e da limitar l'effect da serra. Il traffic illegal cun materias che reduceschan la stresa d'ozon duai vegnir interrut tras licenzas d'import e d'export. Ils dissolvents bromclormetan e l'insecticid bromid metilic duain vegnir scumandads. Installaziuns sin ils champs da la frigotecnica e da la climatisaziun na duain betg pli dastgair vegnir provedids cun FCKW e davent da l'onn 2015 er betg pli cun HFCKW.

La regenza sustegna er la midada da l'ordinaziun davart la taxa directiva sin substanzas svapurantas. L'entschatta da l'onn 2003 vegn la tariffa da consegna augmentada tenor plan dad actualmain dus francs sin trais francs per kilogram VOC (volatile organic compounds = cumbinaziun organica svapuranta). Per il medem termin duai vegnir engrondì il circul da quellas firmas che pon retrair ad interim VOC senza taxa. Per quest intent vegn reducida la limita dad actualmain 200 tonnas sin novamain 50 tonnas. La regenza beneventa questa proposta en il senn d'in cumpromiss supportabel. Ins na duess dentant betg ir sut la limita da 50 tonnas.

7.8 milliuns per projects da vias

Per differents projects da vias en il chantun vegnan dads libers credits d'in import total da 7.8 milliuns francs (renovaziun da la colliaziun Landquart ost a la A13a, mantegniment da la via d'Avras, sanaziun da la via da la Tumleastga entaifer il vitg da Seglias, lavurs da cuvrida sin la via dal Güglia entaifer il vitg da Malix, mantegniment da la via sursilvana tranter Valendau e Castrisch, amplificaziun da la via da Stussavgia tranter Türlihus ed Arezen, mir da sustegn Mulins tranter Vinadi e Samignun e lavurs d'impressari per il sviament da Claustra).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 20.03.2002